**IZVAJALCEM ZDRAVSTVENIH STORITEV**

**DOBAVITELJEM MEDICINSKIH PRIPOMOČKOV 0072-18/2021-DI/1**

**OBMOČNIM ENOTAM ZZZS**

**07. oktober 2021**

**ZADEVA: Okrožnica MP št. 2/2021 – spremembe s 1.11.2021**

**- Novela Pravil OZZ**

**- Sklep o zdravstvenih stanjih in drugih pogojih za upravičenost do MP iz OZZ**

V Uradnem listu RS št. [61/2021](http://www.ulinfotok.si/index.php/objave-v-uradnem-listu?urlid=202161), z dne 16. aprila 2021, so objavljene Spremembe in dopolnitve Pravil obveznega zdravstvenega zavarovanja (v nadaljevanju: Novela Pravil) in Sklep o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (v nadaljevanju: Sklep o zdravstvenih stanjih in drugih pogojih). V tej okorožnici predstavljamo Novelo Pravil in Sklepa o zdravstvenih stanjih in drugih pogojih, katerih določila za medicinske pripomočke (v nadaljevanju: MP), se začnejo uporabljati s 1. novembrom 2021.

1. **Zagotavljanje predlog, hlačnih predlog, plenic in mobilnih neprepustnih hlačk**

Uvaja se predpisovanje predlog, hlačnih predlog, plenic in mobilnih neprepustnih hlačk (v nadaljevanju: MP pri inkontinenci) na ravni podskupine MP (kot podskupine so opredeljene stopnje inkontinence in posebej otroške plenice). V Sklepu o zdravstvenih stanjih in drugih pogojih so tako določena tudi zdravstvena stanja in drugi pogoji za MP pri inkontinenci na ravni poskupine in ne več za posamezne vrste MP. Pooblaščeni zdravnik bo na naročilnici opredelil podskupino, števila kosov na dan do katerih je upravičena zavarovana oseba in obdobje predpisa. Pri izdaji MP pri inkotninenci je izbira vrste MP oziroma kombinacija vrst MP prepuščena zavarovani osebi. Natančneje sta predpisovanje in izdaja predlog, hlačnih predlog, plenic in mobilnih neprepustnih hlačk pojasnjena v prilogi 1 te okrožnice.

1. **Sprememba Naročilnice za medicinski pripomoček in Mesečne zbirne naročilnice**

Novela Pravilnika o obrazcih in listinah v obveznem zdravstvenem zavarovanju, ki je objavljena v Uradnem listu RS, št. 148/21, z dne 15. septembra 2021, uvaja novi verziji listine *Naročilnica za medicinski pripomoček Nar. 1/08* in *Mesečna zbirna naročilnica Nar. 3/04*. Na novi verziji naročilnic je omogočeno predpisovanje MP na nivoju podskupin MP. Istočasno sta dopolnjeni navodili za njuno izpolnjevanje. Nova *Mesečna zbirna naročilnica Nar. 3/04* se v celoti uporablja od 1. 11. 2021 dalje.Nova Verzija *Naročilnice za medicinski pripomoček Nar. 1/08* se uporablja od 1. 11. 2021, predhodna verzija pa še najdlje do 31. 12. 2022*.* Povezavo na novelo pravilnika o obrazcih in listinah in navodili za izpolnjevanje navedenih naročilnic najdete v točki XI.

1. **Toleranca na izdano količino glede na najmanjše pakiranje**

Pri izdaji MP se za MP potrošnega značaja uvaja možnost izdaje manjše ali večje količine MP od predpisane glede na najbljižje pakiranje. Izdaja drugačne količine od predpisane pa vpliva na izračun dobe trajanja, torej iztek obdobja, ko je zavarovana oseba upravičene do nove količino MP. Doba trajanja MP izteče glede na dejansko prejeto količino MP, pri MP za inkontinenco pa je nekoliko posebnosti, kar pojasnjujemo v prilogi 1 k tej okoržnici. Dovoljena odstopanja od predpisane količine so določena v šifratnu »Odstopanje števila izdanih kosov MP glede na pakiranje«.

1. **Ušesni vložki**

Z Novelo Pravil se na novo določijo dobe trajanja ušesnih vložkov(v veljavni ureditvi do 1.11.2021 s uporablja izraz oliva) za slušni aparat. Nove dobe trajanja ušesnih vložkov veljajo za vse zavarovane osebe, ki jim na dan 1. 11. 2021 doba trajanja predhodno prejetih ušesnih vložkov ni iztekla. Za ponovno izdajo ušesnega vložka po izteku dobe trajanja obisk pri zdravniku za izdajo nove naročilnice ni potreben. Natančnejše pojasnila glede predpisovanja in izdaje ušesnih vložkov ter obrazec vloge za ponovno izdajo ušesnega vložka najdete v prilogi 2 k tej okrožnici. Zaradi izdanih naročilnic do vključno 31.10.2021 in s tem predpisa na naročilnici 1652 OLIVA individualna (fotoplast trdi) in 1653 OLIVA individualna "L" (fotoplast mehki), bodo te ostale v pogodbah z dobavilteji do 31. 12. 2021. Od 1. 11. 2021 dobavitelji pri obračunu naročilnic za navedeni olivi, lahko zaračunavajo vrednost novega višjega cenovnega standarda za ušesni vložek 39,00 eurov, saj gre za istovrstni MP, ki smo mu posodobili naziv in šifro MP.

1. **Nova pravica do dodatnega pogona za voziček na ročni pogon**

Novela Pravil in Sklep o zdravstvenih stanjih in drugih pogojih uvajata pravico do dodatnega pogona, ki se bo lahko zagotavljal v breme OZZ zavarovanim osebam skupaj z vozički na ročni pogon za srednjo in težko gibalno oviranost. Do tega pogona so upravičene zavarovane osebe, ki izpolnjujejo zdravstvena stanja in druge pogoje, ki so bili dogovorjeni v sodelovanju z URI Sočo in so natančno določeni v Sklepu o zdravstvenih stanjih in drugih pogojih. Doba trajanja dodatnega pogona za voziček je pet (5) let. Dodatne pogone za voziček na ročni pogon bodo lahko predpisovali posebej pooblaščeni zdravniki URI Soča. Istočasno bo ZZZS v pogodbah z dobavitelji vozičkov na ročni pogon za srednjo in težko gibalno oviranost uredil zagotavljanje teh iz lažjih materialov kot doslej.

1. **Nova skupina 21. Medicinski pripomočki za kompresijsko zdravljenje**

Novela Pravil in Sklep o zdravstvenih stanjih in drugih pogojih uvajata novo skupino MP za kompresijsko zdravljenje. Dopolnjen je nabor vrst krožno pletenih kompresijski oblačil za zgornje in spodnje ude. Ob tem se uvaja pravica do krožno in plosko pletenih oblačil za zgornje ude, spodnje ude ter glavo in trup. Natančno so vrste MP za kompresijsko zdravljenje in pogoji predpisovanja določeni v Sklepu o zdravstvenih stanjih in drugih pogojih. MP za kompresijsko zdravljenje so namenjeni vzdrževanju ustreznih obsegov udov in trupa pri limfedemu, globokem venskem popuščanju in kroničnem venskem popuščanju po zacelitvi kronične venske razjede.

Pred nameščanjem kompresijskih oblačil je treba zagotoviti nameščanje kompresijskih povojev za zmanjšanje obsegov udov v skladu z vsakokrat veljavnimi strokovnimi priporočili ali strokovnimi smernicami pristojnega razširjenega strokovnega kolegija, ki je posvetovalni organ ministrstva za zdravje. Npr. priporočila za obravnavo limfedema so objavljena v Zdravstvenem vestniku, julij – avgust 2018, Letnik 87.

Za predpisovanje MP za kompresijsko zdravljenje so pooblaščeni zdravniki specialisti, ki opravljajo zdravstvene storitve na sekundarnem nivoju zdravstvenega varstva in se poglobljeno ukvarjajo z zdravljenjem limfedema, globoko vensko trombozo spodnjih udov ali s kroničnim venskim popuščanjem vključno s kronično vensko razjedo.

1. **Nova pravica do izkašljevalnika in potrošnih materialov za izkašljevalnik**

Novela Pravil in Sklep o zdravstvenih stanjih in drugih pogojih uvaja novo pravico do izkašljevalnika in potrošnih materialov za izkašljevalnik. Novela Pravil ureja tudi zagotavljanje izkašljevalnika in potrošnih materialov za izkašljevalnik osebam, ki jim je ZZZS ta MP predhodno že odobril kot izjemo. Pogoji predpisovanja so določeni v Sklepu o zdravstvenih stanjih in drugih pogojih. Izkašljevalnik in potrošni materiali zanj so namenjeni čiščenju spodnjih dihalnih poti. Izkašljevalnik bodo lahko predpisovali posebej pooblaščeni zdravniki. Natančnejše pojasnilo glede zagotavljanja izkašljevalnika in potrošnih materialov so v prilogi 3 k tej okrožnici.

1. **Proteze udov: nove trajnostne dobe in popravila, vzdrževanja, prilagoditve ter zamenjave delov**

Novela Pravil trajnostno dobo protez zgornjih udov iz 36 mesecev podaljšuje na 48 mesecev in trajnostno dobo protez spodnjih udov iz 24 na 48 mesecev. Istočasno odpravlja omejitev glede višine popravil in vzdrževanja za celo protezo ter uvaja popravila in vzdrževanja na ravni sestavnega dela v višini 60 % tega dela, če to ni mogoče, pa zagotavlja zamenjavo sestavnega dela.

Pred iztekom trajnostne dobe proteze udov oz. do prejema nove proteze ima zavarovana oseba pravico do prilagoditve proteze uda, ki jo je nazadnje prejela kot pravico, tako da se prilagaja posamezni del proteze, ki ga je zavarovana oseba nazadnje prejela kot pravico, v skupni višini največ 60 % vrednosti prejega dela proteze. Pred iztekom trajnostne dobe ima zavarovana oseba pravico do novega dela proteze uda, če prejetega dela proteze ni mogoče prilagoditi.

Po izteku trajnostne dobe proteze uda ima zavarovana oseba pravico do nove proteze uda, če pooblaščeni zdravnk ugotovi, da je iztekel garancijski rok vseh delov proteze, ki jo je zavarovana oseba nazadnje prejela kot pravico ali če je skupna vrednost popravil in prilagoditev večja od 80 % vrednosti proteze.

1. **Dobaviteljem MP**

Dobavitelje prosimo, da zahtevo za sklenitev aneksa, s katerim bodo v pogodbo vključili nove vrste MP, veljavne od 1. 11. 2021, posredujejo na ZZZS od 10. 10. 2021 dalje. Dobavitelji, ki so izbrani na razpisu leta 2009 in podatke za anekse pošiljajo v Excelu, bodo za pripravo aneksov morali uporabiti nov modul, ki bo objavljen na portalu za dobavitelje.

S 1. 11. 2021 se 1407 Kompresijskim hlačnim nogavicam, krožno pletenim spremeni cenovni standard. Dobaviteljem samo zaradi spremembe tega cenovnega standarda ni treba poslati zahteve za sklenitev ankesa k pogodbi. Sprememba cenovnega standarda se uskladi s prvim naslednjim aneksom k pogodbi, izdane MP od 1. 11.2021, pa lahko zaračunajo v višini novega cenovnega standarda

V skupini 11. MP pri inkontinenci in težavah z odvajanjem seča so uvedene nove podskupine. Ker se nabor vrst MP znotraj skupine 11 ne spreminja, aneksov k pogodbam zaradi sprememb v podskupinah ni treba sklepati.

1. **Za programske hiše izvajalcev zdravstvenih storitev in dobaviteljev**

V zvezi z vsebino te okrožnice so dopolnjene strukture podatkov v sistemu On-line v Navodilu za zajem in posredovanje podatkov o predpisanih in izdanih MP v on-line sistem in v Tehničnem navodilu za uporabo sistema on-line zdravstvenega zavarovanja (glejte povezavo na navodili spodaj).

Na spletni strani ZZZS so objavljena spodaj navedena navodila. Testna aplikacija on-line, testni podatki in šifranti za potrebe terstiranj programskih rešitev pri izvajalcih zdravstvenih storitev in dobaviteljih so na razpolago. Načrtujemo, da bomo v drugi polovici oktobra objavili novo okrožnico in novo verzijo Tehničnih navodil za uporabo sistema on-line zdravstvenega zavarovanja, v katerem bomo predstavili končne kontrole na podatke.

1. **V zvezi z Novelo Pravil in Sklepom o zdravstvenih stanjih in drugih pogojih so spremembe vključene v:**

* Šifrante vrst MP ZZZS, [ZZZS - Šifranti](https://partner.zzzs.si/wps/portal/portali/aizv/sifranti)
* Seznam s šifrantom, zdravstvenimi stanji in drugimi pogoji, pooblastili, postopki, cenovnimi standardi, [ZZZS - Seznami in zbirke za medicinske pripomočke](https://partner.zzzs.si/wps/portal/portali/aizv/medicinski_pripomocki/predpisovanje/seznami_in_zbirke_za_mp/!ut/p/z1/04_Sj9CPykssy0xPLMnMz0vMAfIjo8ziTQxdPd2N_Q08_c29TAwcHf3DHMN8gw39LUz1C7IdFQFHRA67/)
* Sklep o vrstah MP, zdravstvenih stanjih in drugih pogojih za upravičenost na obnovljivo naročilnico, [Vsa gradiva - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/vsa-gradiva/?vrsta=BR39YG226&cHash=5f4a5a05a80acdc92f131e53fe711160)
* Sklep o določitvi seznama pooblaščenih zdravnikov za predpisovanje MP, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=E8C27AD99A9C6F8CC1258329002D724B)
* Sklep o določitvi cenovnih standardov MP iz OZZ, [Vsa gradiva - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/vsa-gradiva/?vrsta=BR39YG226&cHash=5f4a5a05a80acdc92f131e53fe711160)
* Navodilo o zagotavljanju servisiranja medicinskih pripomočkov v breme obveznega zdravstvenega zavarovanja, ki je objavljeno na spletni povezavi: [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=C952B71CA8A37B03C1258324003FDA7B)
* Tehnično navodilo za uporabo sistema on-line zdravstvenega zavarovanja [Tehnično navodilo za uporabo sistema on-line zdravstvenega zavarovanja (zzzs.si)](http://api.zzzs.si/ZZZS/info/egradiva.nsf/o/2D0677D06D32F618C1257C92002763DF?OpenDocument)
* Navodilo za zajem in posredovanje podatkov o predpisanih in izdanih MP v on-line sistem [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=7E96801D62072814C1257CC3004AF392)
* Navodilo o beleženju in obračunavanju zdravstvenih storitev in izdanih materialov, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=8B39572A03527FECC12585A0002C4D20)
* Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=D680A6E802C175FFC1257C9F0047174E)
* Vsebinska in tehnična navodila za računalniško izmenjevanje podatkov o pripomočkih (artiklih), ki se zagotavljajo v skladu s pogodbi o izdaji (izposoji), servisiranju in vzdrževanju medicinskih pripomočkov, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=714F6B0292EB572EC1257D8D002C1984)
* Šifranti in moduli za vnos novih artiklov dobaviteljev, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=08365D5741AC0693C1257D8F004AB2BB)
* Pravilnik o spremembah Pravilnika o obrazcih in listinah za uresničevanje obveznega zdravstvenega zavarovanja, <https://www.uradni-list.si/glasilo-uradni-list-rs/vsebina/2021-01-2877/pravilnik-o-spremembah-pravilnika-o-obrazcih-in-listinah-za-uresnicevanje-obveznega-zdravstvenega-zavarovanja>
* Navodilo o zagotavljanju medicinskih pripomočkov za inkontinenco v socialnih in drugih zavodih na mesečno zbirno naročilnico [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=15CA03764F460957C1257457003007A5)
* Navodilo o izdaji naročilnice za medicinski pripomoček in reverza za medicinski pripomoček, [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=7B0E8EADFF7B792EC1256E8D00445FA8)
* Navodilo o beleženju in obračunavanju zdravstvenih storitev in izdanih materialov, ki je objavljeno na spletni povezavi <https://partner.zzzs.si/wps/portal/portali/aizv/zdravstvene_storitve/beleženje_in_obracun_zdr_storitev_in_izd_material/navodilo_o_belezenju_obrac_zdr_storitev_izd_materialov>
* [Tehnično navodilo za pripravo in elektronsko izmenjevanje podatkov obračuna zdravstvenih storitev in izdanih materialov](http://www.zzzs.si/zzzs/info/egradiva.nsf/o/D680A6E802C175FFC1257C9F0047174E?OpenDocument), ki je objavljeno na spletni povezavi https://partner.zzzs.si/wps/portal/portali/aizv/e-poslovanje/elektronski\_obracun\_zdravstvenih\_storitev/!ut/p/z1/04\_Sj9CPykssy0xPLMnMz0vMAfIjo8ziTQxdPd2N\_Q08DUz8jQwcjVxNPI18AgwNLMz0C7IdFQGf3uIV/

Lepo pozdravljeni.

Pripravila:

Alenka Franko Hren mag. Ana Vodičar

vodja-direktorica področja I

področje za odločanje o pravicah

in za medicinske pripomočke

Priloge:

* Priloga 1: Predpisovanje in izdaja predlog, hlačnih predlog, plenic in mobilnih neprepustnih hlačk
* Priloga 2: Zagotavljanje ušesnih vložkov
* Priloga 3: Zagotavljanje izkašljevalnika in potrošnih materialov